Sopwith Dragon

Το Sopwith Dragon ήταν βρετανικό μονοθέσιο διπλάνο μαχητικό το οποίο αναπτύχθηκε το 1918 έχοντας ως βάση το Sopwith Snipe.

 Σχεδιασμός και ανάπτυξη 
Τον Απρίλιο του 1918 το έκτο πρωτότυπο του Snipe εξοπλίστηκε με έναν αστεροειδή κινητήρα ABC Dragonfly I που μπορούσε να αποδώσει έως και 320 hp.Mason 1992, p. 144.Davis 1999, p. 139. Προκειμένου να αντισταθμιστεί το μεγαλύτερο βάρος του Dragonfly, η άτρακτος επιμηκύνθηκε κατά 56 cm.Davis 1999, p. 140.

Το πρωτότυπο αντιμετώπιζε επίμονα ελαττώματα στο σύστημα ανάφλεξης, αλλά η απόδοσή του ήταν ενθαρρυντική όταν ο κινητήρας Dragonfly λειτουργούσε σωστά.Davis 1999, p. 140.Robertson 1970, p. 226. Τον Ιούνιο του 1918 η RAF υπέγραψε σύμβαση για την προμήθεια τριάντα Snipe με κινητήρα Dragonfly, τα οποία στη συνέχεια πήραν το όνομα «Dragon».Davis 1999, p. 140.Robertson 1970, p. 226. Στα τέλη Νοεμβρίου του ίδιου έτους η RAF ακύρωσε παραγγελία προμήθειας τριακοσίων Snipe και στη θέση τους ζήτησε να παραλάβει ισάριθμα Dragon.Mason 1992, p. 144.

Κατασκευάστηκε και δεύτερο πρωτότυπο το οποίο εξοπλίστηκε με τον ισχυρότερο κινητήρα ABC Dragonfly IA μέγιστης ισχύος 360 hp.Mason 1992, p. 144. Οι δοκιμές του άρχισαν τον Φεβρουάριο του 1919Robertson 1970, p. 226. και έφτασε σε μέγιστη ταχύτητα 240 km/h στο επίπεδο της θάλασσας και πέτυχε επιχειρησιακή οροφή 7600 m.Mason 1992, p. 144.

Η Sopwith ολοκλήρωσε διακόσια περίπου Dragon, τα οποία τέθηκαν σε αποθήκευση εν αναμονή της παράδοσης των κινητήρων τους.Mason 1992, p. 144. Οι δυσκολίες με τον κινητήρα Dragonfly τελικά αποδείχθηκαν ανυπέρβλητες και εν τέλει λίγα μονάχα ολοκληρώθηκαν με κινητήρες Dragonfly και κανένα από αυτά δεν διατέθηκε σε επιχειρησιακές μοίρες.Mason 1992, p. 144. Το Dragon κηρύχθηκε τελικά παρωχημένο ως τύπος τον Απρίλιο του 1923.Robertson 1970, p. 227.

 Χρήστες 
 Ηνωμένο Βασίλειο
 RAF

 Δείτε επίσης 

 Αεροσκάφη που σχετίζονται με την ανάπτυξη του Dragon
 Sopwith Snipe
 Sopwith Salamander

 Παραπομπές 

 Βιβλιογραφία 
 Bruce, J. M. War Planes of the First World War: Volume Three, Fighters. London: Macdonald, 1969. .
 Davis, Mick. Sopwith Aircraft. Ramsbury, Marlborough, Wiltshire: Crowood Press, 1999. .
 Mason, Francis K. The British Fighter Since 1912. Annapolis, Maryland: Naval Institute Press, 1992. .
 Robertson, Bruce. Sopwith – The Man and His Aircraft. London: Harleyford, 1970. .

 Εξωτερικοί σύνδεσμοι 


Dragon
Κατηγορία:Μαχητικά αεροσκάφη
Κατηγορία:Αεροσκάφη του Α' Παγκοσμίου Πολέμου
Κατηγορία:Εμβολοκινητήρια στρατιωτικά αεροσκάφη